2025 में शुरू होगा प्री-प्रोडक्शन वर्क, राजामौली के पिता कर रहे स्क्रिप्ट पर काम
RRR Sequel Shooting Location Update - ऑस्कर विनिंग फिल्म ‘RRR’ के सीक्वल से जुड़ी बड़ी अपडेट सामने आई है। एक रिपोर्ट की मानें तो इन दिनों इस फिल्म के सीक्वल की स्क्रिप्ट पर काम चल रहा है। इसकी कहानी अफ्रीका में सेट हो सकती है। यह जानकारी फिल्म के राइटर और
ऑस्कर विनिंग फिल्म ‘RRR’ के सीक्वल से जुड़ी बड़ी अपडेट सामने आई है। एक रिपोर्ट की मानें तो इन दिनों इस फिल्म के सीक्वल की स्क्रिप्ट पर काम चल रहा है।
इसकी कहानी अफ्रीका में सेट हो सकती है। यह जानकारी फिल्म के राइटर और डायरेक्टर एसएस राजामौली के पिता विजयेंद्र प्रसाद ने दी है।
उन्होंने कहा कि वो अभी फिल्म की स्क्रिप्ट लिख रहे हैं जिसके बाद वो इसे राजामौली के साथ शेयर करेंगे। अगर सब कुछ ठीक रहा तो 2025 में इस फिल्म का प्री-प्रोडक्शन वर्क शुरू हाेगा। फिलहाल राजामौली, महेश बाबू के साथ अपनी अगली फिल्म SSMB29 पर जुटे हुए हैं।
2022 में ही शेयर कर दिया था आइडिया
बॉलीवुड हंगामा को दिए एक इंटरव्यू में राइटर प्रसाद ने बताया, ‘इसका सीक्वल बन भी सकता है और नहीं भी। 2022 में इस फिल्म की रिलीज के बाद मैंने इसके सीक्वल का आइडिया अपने बेटे से शेयर किया था।
इसकी कहानी अफ्रीका में सेट है और यह सीता राम राजू (रामचरण) और कोमाराम भीम (एनटीआर जूनियर) के साथ वहीं से शुरू होती है जहां से खत्म हुई थी।
राजामौली को यह आइडिया पसंद आया था और उन्होंने इसकी पूरी स्क्रिप्ट डेवलप करने के लिए कहा था।
SSMB29 कम्पलीट करने के बाद RRR पर जुटेंगे
विजयेंद्र ने आगे बताया, ‘इस फिल्म पर अभी हमारे बीच कोई चर्चा नहीं हुई है क्योंकि इन दिनों राजामौली महेश बाबू के साथ अपनी अगली फिल्म पर बिजी हैं। वो जब तक इस फिल्म को कम्पलीट नहीं कर लेगा। दूसरी फिल्म पर काम नहीं करेगा।’
2025 में शुरू हो सकता है RRR पर काम
राजामौली इन दिनों महेश बाबू के साथ फिल्म ‘SSMB29’ पर काम कर रहे हैं। 2024 में इस फिल्म का पोस्ट प्रोडक्शन वर्क शुरू हो जाएगा। 2025 तक इसके रिलीज हाेने की संभावना है। ऐसे में संभव है कि राजामौली 2025 में RRR का प्री-प्रोडक्शन वर्क शुरू कर दें।
2022 में रिलीज हुई आरआरआर इंडियन सिनेमा की सबसे बड़ी हिट फिल्मों में से एक है। फिल्म के गाने नाटू-नाटू को ऑस्कर अवॉर्ड से भी नवाजा गया है।